Boatload of 18 Algerian migrants lands on a Spanish beach before they run past shocked sunbathers while cheering and shouting ‘We are in Spain’.



Erdogans hellige fodboldkrig

af Henrik M. Jensen

Tyrkernes despotiske fører kæmper på mange fronter. Mod kurderne, mod Israel, mod kristne, mod Nato, mod europæerne, som han afpresser med “penge for flygtninge”, og mod sin egen opposition, der bliver stadig stærkere. Og nu har Erdogan åbnet en ny front.

Tro mod sin islamistiske ideologi har han ladet sit politi gå løs på tyske fodboldtilhængere, der i sidste uge var i Istanbul for at støtte Borussia Mönchengladbach i Europaliga-kampen mod Basaksehir FK, der også er kendt som Erdogans yndlingsklub.

“This is Christian!”

Inde på tilskuerpladserne angreb politiet de tyske tilskuere og konfiskerede deres medbragte flag under råbet: “This is Christian!”. Begrundelsen var, at flagene viste byen Gladbachs skytshelgen Sankt Vitus samt et kors og en bispestav!

Mönchengladbachs manager Max Eberl var rasende: “At sådan noget kan foregå i Europa er ufatteligt.”

Også fra politisk hold kom der reaktioner fra bl.a.. det liberale FDP’s udenrigsekspert, Grev Alexander Lamsdorff: “Det kan ikke ikke passe – vi bygger moskeer i Tyskland, og så kan tyske fans ikke vise deres flag i Tyrkiet. I Tyskland flages der med tyrkiske flag med islamiske halvmåner – skal vi forbyde det?”

Europæerne tror, at islam er en tolerant og upolitisk ideologi

Til fodboldmanageren er blot at sige: Et enkelt blik på kortet viser, at Istanbul ikke ligger i Europa. Og til den liberale politiker: Ja! Lad os forbyde islamiske symboler i det offentlige rum.

Selve kampen endte 1-1 på to selvmål: Ét af den klodsede Erdogan og ét af europæerne, der tror, at islam er en tolerant og upolitisk ideologi.

Türkische Polizei kassiert Gladbach-Fahnen aus religiösen Gründen – Özdemir fordert Konsequenzen og „Ankara muss zur Rechenschaft gezogen werden“